Newsgroup: italia.trieste.discussioni
Titolo: 87 anni fa...

... chi sa, sa.
(e desso anderè tuti a zercar... :-D )
A.E.I.O.U.
-- 
Ciau ciau,
                  Giuseppe

                   Giuseppe
Fulvio

 A.E.I.O.U.
ma xe morto el nostro franz josef
-- 
questo articolo e` stato inviato via web dal servizio gratuito 
http://www.newsland.it/news
 segnala gli abusi ad 
ab...@newsland.it

 
Bravo! Bravo mixo.
E un pensier per el Kaiser.
-- 
Ciau ciau,
               Giuseppe


==============
Dunque.....lo go in Tedesco, Italian,Sloven,Slovacco.,Polacco,Tscheschis
(Ceco),Croato,Serbo, Ukraino,Haltslawisch, Ebraico,Rumeno,naturalmente
Ungerese............saria come dir tute le lingue dell'Impero
ciau Siba


w l'imperator


 


 E un pensier per el Kaiser.
( de solito FJ iera dito l'Imperator e el Kaiser iera quel de Germania)
Requiescat in pace
mi resto de l'idea che iera meo Maria Teresa
( moriamour pro rege nostro Maria Theresia!)
-- 
Elisabetta  Marcovich
Trieste

 ( moriamour pro rege nostro Maria Theresia!)
oops! moriamur!!
(cosa, stavo scrivendo mezo francese e mezo latin?)
-- 
Elisabetta Marcovich

 Trieste

 Teresa....grande donna!
veramente.....
<modo prof. on>
Maria Teresa non ha potuto essere imperatore, ma regina d'Ungheria ( così la
chiamava con derisione Federico il Grande di Prussia che le aveva occupato
la Slesia), fu imperatrice solo perchè suo marito Francesco Stefano di
Lorena venne eletto imperatore, poi imperatore fu suo figlio Giuseppe II...
l'ultimo imperatore del Sacro Romano impero se non sbaglio fu Ferdinando, mi
pare che il sacro romano impero sparì col congresso di Vienna diventando
impero d'Austria.
<modo prof.off>
comunque Maria Teresa iera ssai in gamba! xe ela che ga organizado la
burocrazia asburgica. go dito mi che le babe xe brave per organizar!
-- 
Elisabetta Marcovich

 <modo prof.off>
L'ultimo Imperatore del Sacro Romano Impero fu Francesco d'Asburgo Lorena
che vi rinunciņ nel 1806 a seguito della sconfitta di Austerlitz. Nello
stesso anno divenne Imperatore d'Austria con il nome di Francesco II.
Saluti.
Coboldo
--------------------------------
Inviato via 
http://arianna.libero.it/usenet/

 stesso anno divenne Imperatore d'Austria con il nome di Francesco II.
Correzione:
Francesco I (ovviamente)


 Francesco I (ovviamente)
perfettamente vero, sono io che mi confondo sempre fra i nomi di Francesco e
Ferdinando!
non c'č che la vittima di Sarajevo che aveva entrambi i nomi!
Che poi il Francesco in questione era il padre di Maria Luisa, la moglie  di
Napoleone, se non sbaglio?
-- 
Elisabetta Marcovich


Si si esatto. Maria Luisa, o Maria Lugia che dir si voglia, ancora così ben
ricordata nella città di Parma...infatti nella Cripta dei Capuccini c'è
sempre sulla sua tomba un mazzolino di violette di Parma.


 >

 nel 200esimo della morte di M.T.
Ci sono pure:
Edgarda Ferri      Maria Teresa
Wandruszka         Gli Asburgo
Crankshaw         Maria Teresa d'Austria
Mahan                Maria Teresa
( questi li ho letti e li ho a casa)
e proprio in questi giorni è uscito un nuovo libro sempre sulla nostra
Imperatrice
-- 
Elisabetta Marcovich

 alla toscana, al lombardo veneto alla Regione Giulia.
Orpo, ma cossa, te la vardi senza ociai? ;-) No, perchè no xe Maria 
Teresa, ma la baronessa (me par) Bertha von Suttner, benefattrice e 
nobel per la pace nei primi novecento.
Comunque condivido (come no podessi?) tutto el resto che te ga scritto.
Grande siba!
-- 
Ciau ciau,
                  Giuseppe


Ciau
Siba

 Imperatrice
**sulla nostra imperatrice**
Ne ho diversi anch'io...purtroppo mi prometto sempre di riordinare le
letture......il lavoro,, le foto, le scampagnate, le allegre compagnie e
cosi'
rimando sempre :-)
Ho citato i primi due libri e credo siano sufficienti per inquadrare la
figura
della donna che fu' imperatrice...
mi fa' piacere averti letto ...posso dire che potremmo proseguire per
parecchio tempo solo a fare la storia degli Asburgo analizzando i rami
genealogici,che sono alquanto estesi, gli interessi che ne derivavano dalle
unioni...e via di seguito....(E' gia' stato fatto...).
Resto dell'avviso , ed e' mia convinzione personale al di la'
dell'ufficialita'...Maria Teresa e' stata l'imperatrice che  governo' un
territorio enorme con lungimiranza ...e in linea retta dal padre Carlo VI -
sacro romano imperatore; in Lei vedo l'ultima figura meritevole della
continuazione di un titolo
cosi' prestigioso.
Se Ti ricordi passami gli estremi del nuovo libro....Te ne saro' grato. :-)
Buona giornata
Siba

 Suttner che come premio nobel la val piu' de due Euro :-))
http://www.euro.ecb.int/it/section/euro0/specific.AT.html
Allora, dal sito della banca europea (
www.ecb.int
) go trovà che la xe 
propio ela, desso zerco su gugl cossa che me disi de sta tipa.
http://www.dhm.de/lemo/html/biografien/SuttnerBertha/
http://www.nobel.se/peace/laureates/1905/suttner-bio.html
http://www.altronovecento.quipo.it/numero7/numero7persone7.htm
http://www.cronologia.it/storia/biografie/suttner.htm
Se trova quel che se vol... :-) Xe stada la prima donna a vinzer el 
nobel per la pace, nata a praga nel 1843, morta nel 1914, impegnada in 
tanti gruppi pacifisti fondadi da ela, e insomma, altro podè leggerve 
voi. ;-)
-- 
Ciau ciau,
                Giuseppe


Grazie Giuseppe!
quanto i me pol dar per aver difuso informazioni non veritiere...o
sostituzion de persona?   :-)
Bon uichend
Siba

Per i nostalgici come mi del "Povero nostro Franz" ve mando una maldobria de
quella copia de geni de Carpinteri e Faraguna:
----------------------------------------------------------------------------
-------------
Dal libro " l'Austria era un paese ordinato "
 - La Lavanda dei piedi
- Orade orade, ociade, ociade, sardele, sardoni, sardunìci, capesante,
capelonghe, caperòzzoli. Ale àle, done, che el sol magna le ore, àle àle,
siora Nina, che el magna anca per vù.
- Orpo, sior Bortolo, se no ga magnado ore el sol de quando che vù gavé
cominciado a contarle. Tuti sa che vù sé quel che qua sa più de tuti, tuto
de tuti.
- Savé cossa che ve dirò mi, siora Nina? Che el sol magna le ore, ma mi no
magno memoria. La memoria ve xe tuto cio’ no ve xe altro. Parlo per i altri,
magari, perchè mi, con tuto che ai mii ani go visto mondo, e che mondo,
istesso no me dispiase de veder ’sti ani qua.
E - aré che ve digo la sincera verità - ogigiorno el mondo xe tuto cambiado.
In vinti ani se ga fato più che in dozento, mi calcolo. Una volta, le vece
stava a casa a far le cuza-zénere e i veci, se i restava soli, poveri, i li
meteva in Ospizio Marino. Come Barba Checo, defonto che lui co’ xe morto el
gaveva, mi calcolo un novantoto, novantanote. Però istesso el ga avudo la
sua sodisfazion...
- Novantoto! Metessi mi la firma per rivarghe. Ma forsi anche che no.
Perchè, dopo, co’ se xe tanto veci, se xe solo che per intrigo. La madre de
mio padre...
- Indiferente. Barba Checo, ve disevo, quela volta andava per novantazinque,
novantasie.
- Ma no me gavé dito novantoto, novantanove?
- Co’ el xe morto, novantoto, novantanove. Ma quela volta che i lo ga
mandado a Viena, l’andava per novantazinque, novantasie, mi calcolo. Perchè,
savé, no se saveva. Quela volta in Comun, dove i tigniva scriturazioni de
nàssita? Solo in Cesa, nel libro dei batizi. Ma lui iera dalmato de
Spalatro, ancora de soto Baiamonti, cossa volê? E co’ i ghe domandava:
«Barba Checo, quanti ani gavé?» «Un più dela Morte!» - el rispondeva sempre
in Ospizio Marino, povero Barba Checo.
- Cussì el gaveva dovesto andar a Viena?
- Come cussì el gaveva dovesto andar a Viena? Lui a Viena xe andado come
ultimo superstite?
- De Baiamonti?
- Cossa de Baiamonti? Baiamonti iera Podestà de Spalatro in antico. Quel ve
xe tuto un’altra roba. Barba Checo iera ultimo superstite del «Novara» che
iera andado zò in Messico a cior Massimiliano copà.
- A Novara?
- El «Novara», siora Nina: la barca de Massimiliano, sua de lui. Che lui
iera andà zò col «Novara», come Imperator del Messico e - vedé el destin -
con quela stessa barca i lo ga portà su copado.
E i funerali che iera a Trieste! I me gaveva contado savè, perchè mi co iero
ragazeto 'sta roba zà apena i contava.
Ma Barba Checo, lu, iera stado proprio militar de Marina de guera.
I xe andadi a cior Massimiliano copà a Vera Cruz.
"Vera Cruz - diseva sempre Barba Checo in Ospizio Marino - se ciama Vera
Cruz perchè là ve xe una s'cenza dela vera Crose de Nostro Signor che tuti
vien in pelegrinagio.
 "Mi iero a Vera Cruz - el diseva - son andà a cior Massimiliano copà con el
" Novara". Del sessantasete. Pensevese che vecio che son. Che el Signor no
se ricorda de ciorme. Mi ve go un ano più dela Morte. E povero Massimiliano
inveze, cussì giovine. Mi lo go visto copà, cola sua bela barba spartida in
mezo. "
Massimiliano, non ti fidare, resta al Castello di Miramare, el cantava, lui,
siora Nina, el se gaveva come un poco fissado su Massimiliano.
- Ah, per quel i lo gaveva messo in Ospizio?
-No.Vecio el iera e no el gaveva nissun che lo tendessi. Miga che el
bazilassi, però savè! Lui ve gaveva una memoria, ma una memoria che el se
ricordava tuto.
- tuto cossa?
-Tuto. Del viagio in Messico, de 'sta Camera Ardente che i gaveva fato a
bordo. E de giorno e de note Ufficialità e bassa forza che montava la
guardia. Che guai se se distudava una candela del catafalco. E insoma,
contava Barba Checo, che lui una note ghe ga tocado de tignir el zufolo.
-Che zufolo?
-Il zufolo del parato del catafalco, siora Nina. Perchè i ghe gaveva fato el
catafalco a bordo. Capirè: Arciduca d'Austria, Imperator del Messico e
fradelo del nostro Imperator.
Insomma a Barba Checo, una note, ghe gaveva tocà de tignir el zufolo. Dodese
zufoli iera e un lo tigniva Barba Checo.
-Durante la vèa?
-Vèa? Iera sempre vèa, siora Nina, fin che no el xe rivado de Vera Cruz a
Trieste.
E Barba Checo, profitando che in 'sta Camera Ardente iera impizade solo
candele - no ve digo che alegria - cola britola el gaveva taiado un pochi de
zufoli del zufolo per memoria.
-Del catafalco?
-Del catafalco. Per memoria de Massimiliano, che lui ghe gaveva tignudo un
zufolo. E lui gaveva messo ' sti zufoli del zufolo in una scatula de tabaco
e el li portava sempre con sè, come un oracolo.
-Col tabaco?
-Spetè: lui gaveva sempre de per con sè due scatule de tabaco. Una per el
tabaco, che lui tabacava, natural. E quel'altra per i zufoli del zufolo de
Massimiliano. Che anzi, che quando che qualchedun andava a trovarlo in
Ospizio, che el iera vecio, per portarghe cossa so mi, dò mandole, un pochi
de fighi suti, una fiasca de passito, lui diseva: " Grazie, che Dio ve rendi
merito!Volè tabacar?
E el tirava fora invece la scatula dei zufoli del zufolo. " Ah, me son
sbalià! - el diseva - Vecio son: go la testa per intrigo. Savè cossa che ve
xe questi? Questi ve xe i zufoli del zufolo de Massimiliano, che iero a
ciorlo copà a Vera Cruz. Vera Cruz se ciama Vera Cruz,
perchè là ve xe una s'cienza dela vera Croce de Nostro Signore.2
E cussì avanti. Insomma el iera una crose  'sto vecio, con 'sta storia del
zufolo. Ma bon veceto. Sempre cola bareta de montura, me lo ricordo sentado,
sula bita del molich del Ospizio Marino.
-El tabacava?
-Sicuro che el tabacava. Ma cossa ghe entra? Lui gaveva due scatule e el
fazeva 'sta pantomina per contar la storia de Vera Cruz e de Massimiliano.
Insoma, dovè saver, che iera il Milenovecento e oto e iera el Giubileo de
Francesco Giusepe. Sesanta ani de regno, pensevese. Giubileo del Trono. E
quel ano, per Giovedì Santo a Viena no i ga fato come i altri ani. I ga
volesto proprio ciamar un de ogni provincia del Impero Austro-Ungarico.
-Ciamar per Giovedì Santo un de dove?
-Siora Nina, Giovedì Santo a Viena iera la Lavanda dei Piedi che fazeva
l'Imperator.
-Ma la Lavanda dei Piedi no la fazeva el Vescovo de Ossero, che me contava
mia madre?
-Ma dai! La Lavanda dei Piedi per Giovedì Santo se fa dapertuto. A Ossero
gaverà fato el Vescovo de Ossero ma a Viena fazeva l'Imperator.
Perchè l'Imperator Francesco Giusepe iera Maestà Apostolica. E la Lavanda
dei Piedi no i ghe la gaveva fata ai Apostoli? E alora, chi meio de lu, come
Maestà Apostolica?
Solo che, de solito, i cioleva dodese veci, i più veci de l'Ospizio dei
Poveri de Viena.
Ma quel ano che iera el Giubileo del Trono i gaveva divisado de ciamar un
vecio per ogni provincia del Impero Austriaco.
Veramente, qua, come qua, che ierimo Margraviato d'Istria con le isole di
Veglia, Cherso e Lussino, el più vecio dei veci de l'Ospizio Marino, vigniva
a star Pillepich che po' ghe gavessi tocà anche come Lissa. Ma povero
Pillepich, no gaveva più la gamba. E alora, cossa volè, una Lavanda dei
Piedi, senza gamba, gavessi fato strano.
-Proprio l'Imperator ghe lavava i pie a 'sti veci?
-Oh Dio! Lavarghe i pie ai veci. Simbolico, se capissi, che prima i ghe li
gaveva lavadi no so quante volte col savon. Ma, in ultimo, proprio
l'Imperator de sua man, nel cadin de oro.
-Un cadin de oro?
-De oro, de oro. L'Imperator gaveva tuto de oro. Cortei, cuciari, pironi. E
insoma, visto che Pillepich no gaveva più la gamba, i gaveva decidesto de
mandar Barba Checo, che iera subito el più vecio dopo de lu.
E po' perchè el iera anche ultimo superstite, come che ve disevo, de quei
che iera andadi a cior Massimiliano copà.
E cussì, quando che Don  Blas ga predicado in Duomo che, per la nostra
Diocesi, l'umiltà del Augusto Monarca, insomma che l'Imperator che gaveria
lavado i pie a Barba Checo, tuti xe andadi a trovarlo, anche el Podestà, che
iera l'Avocato Miagostovich , che in ciesa no andava mai, perchè el iera
ateista.
E co' el xe montado in vapor, insieme col Comandante Prohaska, vignudo
apositamente de Pola per acompagnarlo a Viena, come marina de guera, me
ricordo che Barba Nane ghe ga messo in man vinti fiorini e ghe ga dito: "Bon
viagio Barba Checo, passevela a Viena. Solo laveve i pie prima, se no i ve
manda via del Ospizio Marino.
- Eh, Barba Nane iera assai bon de cuor. Lui dava, dava.
- Siora Nina, come Dio ga volesto i xe rivadi a Viena. No ve digo, no ve
conto che viagio, che viagio. Zà in Governo Maritimo de Trieste i ga
comincià a lavarghe i pie a 'sto povero Barba Checo.
Che lui a tuti i Ufiziai el ghe diseva: " Tabaché? " e po' el ghe mostrava i
zufoli del zufolo de Massimiliano.
Po' i ga tornà a lavargheli in stazion de Graz, po' al Ospizio Marino de
Viena, dove che i gaveva messo insieme tuti 'sti veci dela Lavanda dei pie.
E scarpe e calze nove i ghe ga comprà. Po' un'ora prima, in Palazzo
Imperial, che se ciamava Hofburg, de novo ghe ga lavado i pie le Suore de
San Vincenzo. E un dotor, penseve, un dotor ghe ga taià le onge.
Iera 'sto salon, ga contà el Comandante Prohaska, imenso. E tuti 'sti veci
sentadi in poltrona, con tuto atorno Uficialità, Corpo Diplomatico, Nunzi
Apostolici, fina che xe vignudo dentro l'Imperator con un che ghe tigniva el
cadin de oro. E a un per un, lui ghe lavava i piedi e ghe diseva robe.
-Robe de piedi?
_Ma cossa, robe de piedi? 'Sti grandi drio de lui gaverà dito: " Questo è un
vecchio dela Stiria" e alora l'Imperator ghe gaverà dito qualcossa dela
Stiria, come che usava i regnanti.
Fina che l'ariva là da Barba Checo. Che anzi prima, el Comandante Prohaska
ghe gaveva portà via la scatula dei zufoli, per paura che no'l ghe la mostri
al Imperator.
E insoma, - contava 'sto Comandante Prohaska - l'Imperator inzenocià meti i
pie de Barba Checo nel cadin de oro e ghe disi pian qualcossa. E 'sto Barba
Checo, prima un poco, e dopo sempre de più, el taca a riderghe.
-Al Imperator?
-Sicuro. Ma rider cole lagrime ai oci, contava el Comandante Prohaska. E
pensè, l'Imperator lo ga vardà de soto in suso, inzenocià che el iera e ga
ridesto anche lu. E sempre più rider l'Imperator. E sicome che rideva
l'Imperator, alora ga ridesto tuti. Uficialità, Corpo Diplomatico, Nunzi
Apostolici. Anche el Comandante Prohasta.
E co' l'Imperator xe andado via col cadin de oro, tuti atorno de 'sto Barba
Checo che ghe domandava.
-Cossa i ghe domandava?
-Come cossa i ghe domandava?I ghe domandava cossa che ghe ga dito
l'Imperator che ghe ga fato tanto de rider quando che el ghe lavava i pie.
"No so - ga dito Barba Checco - perchè el parlava per todesco: mi go ridesto
perchè el me faxeva grizoli sui pie.
E po' el ghe ga domandado a tuti: " Tabaché?" E co' el se ga inacorto che no
el gaveva più in scarsela la scatula dei zufoli el se ga messo a pianzer.
Savè come che xe i veci.
Carpinteri&Faraguna
To unsubscribe from this group, send an email to:
histria-u...@yahoogroups.com
L'utilizzo, da parte tua, di Yahoo! Gruppi è soggetto alle
http://it.docs.yahoo.com/info/utos.html

 quella copia de geni de Carpinteri e Faraguna:
Gnente de dir, xe un capolavoro (come tantissime altre maldobrie)!
E pensite che te me ga batů sul tempo... stavo preparando anche mi una 
robetta... :-)
-- 
Ciau ciau,
              Giuseppe

 **************************************************
te ga ragion! xe proprio capolavori.  Me le legio e rilegio e  trovo sempre
sfumature nove.
Li adoro quei due!
Ghe ne go ancora qualcheduna e se le interessa le mando!
Son curiosa de veder la tua robetta..... :-))))
ciao
marylla

un'altra meravigliosa maldobria
la dedico a Giuseppe:
 dal libro " L'AUSTRIA ERA UN PAESE ORDINATO"
di Carpinteri e Faraguna
L'ispettore delle boccaporte
--------------------------
Nella quale Bortolo si richiama alla terribile legge del mare che
implacabilmente impone al Comandante di lasciare per ultimo il suo legno in
periglio rivelando peraltro come anche nella marina Austro-Ungarica non
mancassero meno rischiose occasioni per ottenere onori, encomi, avanzamenti
e decorazioni.
--------------------------
La più peso roba che pol tocarghe al maritimo in acqua xe, Dio guardi una
disgrazia, trovarse rente de un che no sa nudar. Perché quel, col teror che
el ga, el ve se grampa adosso, vù no podè più far gnente e perdè la vita vù
e lu.
Savè cossa bisogna far? A Pola i ne insegnava , co' ierimo soto istruzioni:
se se vedi un che se nega, bisogna andarghe pian rente per de drio, darghe
un pugno nel muso che el perdi i sentimenti e dopo strascinarlo per i cavei.
A mi me ga tocà, savè!
-         I ve ga dà un pugno nel muso?
-         Cossa, a mi, un pugno nel muso? Mi, a Fiume, ghe go dà un pugno
nel muso al capitano Hùbeny, co' iero de leva.
-         Perché el ve faceva angherie?
-         Machè angherie, siora Nina. Mi lo avevo portato col caìcio fora in
rada, perché el doveva ispezionar le bocaporte dela Viribus Unitis. E no
volè che - iera un fià de siroco, mar bianco  e lui, de pupa che el iera
sentà, el se schizava tuto el tempo.
Alora ghe go dito, mi e lu soli che ierimo in 'sta barca! " Capitano - ghe
go dito - perché no ve meté sottovento? Cambiévese de posto e vignì qua
rente de mi. "
Ben, 'sto qua, come che el se alza in pìe per cambiarse de posto, no el me
se tombola e el me casca in acqua? Siora Nina, mi go visto subito che no el
saveva nudar; perché, intanto ghe ga ciapà teror e po' el ga comincià a
zigar " aiuto "per ungarese - ungarese che el iera - e vedo che el va soto
la prima volta. Tre volte, siora Nina, va soto quei che se nega.
-         Mi avevo sentido dir sete.
-         Indifferente. Me buto in acqua, subito vedo che 'sto omo el
procurava de guantarme e alora , pugno nel muso, lo go strassinà per i cavei
e lo go colegado in barca. Vedè, quel omo me xe sta sempre grato, anche
perché mi no go mai contado gnente. Podè capir: Capitan de Marina, che lui
iera proprio del Amiragliato del Amiraglio Horthy, Ispeziente dele
bocaporte, che iera qualcosa quela volta in Marina de Guera, e  no  saver
nudar !
-         Ma come? I ciol in Marina un che no sa nudar?
-         Sicuro che no i gavessi dovesto ciorlo. Ma savè, siora Nina, lui
ve iera ungarese. E più de un ungarese in Marina de Guera, quela volta i
diseva che no saveva nudar.
-         Ma lui, 'sto Hubeny, el iera de Transilvania, un nobile i diseva e
el iera proteto del Amiraglio Horthy. Che lui, tanto protegeva 'sti ungaresi
che oramai quasi tuta la Marina de Guera, come uficialità ve iera in man de
lori. Che anzi Barba Nane diseva sempre: " Sti ungaresi, un giorno o l'altro
finirà per cavarne la matricola". La bassa forza inveze iera 'sti istriani,
'sti dalmati, 'sti piranesi, gente nostra.
-         Soto l'austria?
-         Soto l'Austria-Ungheria. Per questo i ungaresi ciapava sempre più
el trato avanti.
Fiume  - per esempio - iera pertinente alla Corona ungarese. Ben,  questo
per contarve, co' xe vignuda la guera. Mobilitazion general, per forza. E mi
i me gaveva messo col Comandante Coglievina, che iera un dela Marina
Mercantil, passà subito in Marina Militar, guera che iera.
 Ierimo mi, Marco Mitis, el nostro-omo Pillepich e 'sto comandante
Coglievina sul Monitore 87, Sibunàczig, come che i lo ciamava per tedesco.
Ve devo dir che se gavemo trovado noma che ben, perchè 'sto Comandante
Coglievina iera un bon omo. Lui diseva sempre "Quaranta ani no iera guera
soto l'Austria e proprio a noialtri doveva tocarne questa. Ogni modo, omini,
noialtri femo el nostro servizio, vardemo de no pericolar e mal no far,
paura no gaver." De Cherso el iera, proprio un bon omo.
- Eh a Cherso iera assai bona gente!
-Indiferente. No ve iera greve el servizio. Noi con 'sto Monitore 87
fazevino solo perlustrazion sotocosta e un giorno sì e un giorno no ierimo a
Fiume in porto.
Ben, un giorno che semo a Fiume, volè creder chi che no ve xe rivà a bordo?
Hubeny, siora Nina. Quel Hubeny che ve disevo, quel ungarese.
- Per ispezionar le bocaporte?
- No, savè coss' che iera? Iera che, proteto che el iera del Amiraglio
Horthy, i voleva avanzarlo de grado. Però per regolamento de Marina Militar
Austro-Ungarica, no i podeva avanzarlo se no el gaveva tanti mesi de
navigazion. E alora cussì i lo gaveva messo come Primo Uficial - Comandante
in seconda, che se diseva sule barche de guera, - su 'sto nostro Monitore,
per un per de mesi. In guera un mese contava dò per la navigazion. Per
pericolar no pericolavimo, un giorno sì e un giorno no ierimo in porto a
Fiume, 'sto Capitan Coglievina no ghe tazzava sicuro l'anima a nissun - e
po' figureve a lui, proteto del Amiraglio Horthy - insoma el iera proprio in
una bote de fero.
-I lo tigniva dentro in una bote de fero?
- Ma cossa! Se disi per dir, no? El iera in una bote de fero, per dir che
con noi el iera ben, al sicuro. " A noi, una unica roba ne pol far dano -
dixeva sempre el Comandante Coglievina - la mina. La mina xe malignaza.
Perchè stemo sotocosta e le barche che incontremo xe solo nostre. El
sotomarin, per noi picoli che semo, no va a strazzar una torpedo che costa
più de tuti noi messi insieme. La mina, la mina vagante: quel bisogna star
atenti. Ma se la xe a pel de acqua se la vede, basta no gaver furia e no
corer tropo. E se la xe soto el pel, pazienza, tute no se le pol pensar!"
-Eh, la mina xe bruto! El " Baron Gautsch " se gaveva perso cola mina.
-Bruto, siora Nina? Anche quel dipendi de come che se la intiva. De prora no
xe tanto mal perchè xe paratìa. In fiancada inveze sbrega. E noi la gavemo
ciapada propio de prora.
- Mama mia! Vù sè andadi sula mina?
-Eh sì, siora Nina. Ve go dito che el Comandante Coglievina diseva che no se
se le pol pensar tute. ierimo apena partidi de Fiume con 'sto Hubeny a
bordo. Sera tardi, istà quasi scuro.
Passavimo rente de Veglia, che se vedeva ben el fanal de San Nicolò. Ierimo
sotocosta, gnanca dozento metri de riva, mar come un oio, ma soto el pel
del'acqua la iera 'sta malignaza. Vagante. Che co' se ga sentì el tiro, el
Comandante Coglievina ga dito: " questa ne ga tocà e podemo ringraziar Sior
Idio che la gavemo ciapada de prora e che no se ga fato mal nissun. Adesso
femo ben pulito l'abandono nave, che no merita pericolar.
Là xe Veglia che vedè el fanal de San Nicolò, a mainar le sialupe se
intardighemo massa, nudar savemo tuti, cavève le scarpe, butèvese in mar,
vardè de star insieme, che mi vegno dopo. E ve racomando, che nissun perdi
la vita".
- Lui vigniva dopo?
-Regolamento militar dela marina de Guera, siora Nina. Dapertuto, anche in
Giapon. El Comandante ultimo.
- Perchè andavi a pico?
- Siora Nina, a pico. Forse che sì, forse che no. " Più sì che no - ga dito
el Comandante Coglievina - a mi me ga el moto. E piutosto che un perdi la
vita. Dio guardi che la barca se ingavoni e che la se ribalti, abandono
nave. Guera xe guera."
Insoma noi se gavemo butado in acqua, 'sto fanal se lo vedeva ben, mar come
un oio: tempo meno de meza ora ierimo in tera.
- E el pessecan?
-Cossa pessecan! Dopo la mina ne doveva tocar anche el pessecan? Po' el
pessecan zà vedi poco de giorno, figureve de note.
El comandante ga spetà che semo tuti zò in acqua, po' el ga mainà la
bandiera de guera.
" Remenghis - el ga dito - sempre 'sta storia che i la vol de ritorno, che
una volta persa la barca, cossa ghe costa comprar un'altra bandiera! "
Insoma el màina la bandiera, el la piega, el se la meti soto la maia, el se
cava le scarpe, el va sul ponte per cior el libro de bordo e no el te trova
là 'sto Hubeny, sentado, che fumava?
" Hubeny mio, el ghe disi, cossa fé qua? no sé ancora saltado in acqua?"
'Sto Hubeny che no, che lui in acqua no el salta, perchè el ga apena
magnado e el ga paura che ghe vegni el granfo. Che forsi intanto i marineri
xe zà rivadi in tera, che i avertirà e che vegnerà sicuro a ciorne
qualchedun.
"Come - fa Coglievina - a ciorne? Mi no speto, savè Hubeny! Chi
sa se i pol dar l'aviso, se i ga modo e maniera de vignirne a cior? E se
intanto la barca se ingavòna e la se ribalta, qua la ne ciucia soto con
ela".
- Eh, co' fa gorgo, me diseva mio padre defonto, xe assai bruto.
-No ga importanza.  Hubeny ghe disi che cossa, che l'acqua vien drento pian,
ma che se el Comandante vol butarse, che no el se preocupi, che el pol andar
liberamente in tera.
"In tera? - ghe disi Cogliavina - mi in tera, e vù a bordo? No savé che xe
regolamento de Marina, che el Comandante devi esser l'ultimo a lassar la
barca? Vù adesso, me faré el santo piazer de cavarve le scarpe e el sacheto,
de farve el segno dela crose e de butarve in acqua. "
Savé: Coglievina, prima de 'ndar in acqua se fazeva sempre la crose.
- Usava, sì i maritimi una volta.
-Indiferente. Alora 'sto Hubeny ghe disi che lui ghe dispiasi ma che lui in
acqua no se buta. "Come che ghe dispiasi? - ghe disi Coglievina - piasi o no
piasi, el Comandante son mi e mi ve ordino de butarve in acqua, perchè no
voio intardigarme per spetarve a vù. Cavéve le scarpe e el sacheto, féve el
segno dela Santa Crose, magari per storto come quela de Santo Stefano,
magari ala riversa se sé de religion vecia, ma salté zò de 'sta maledeta
barca!"
Alora, siora Nina, Hubeny se ga palesado: el ghe disi che lui devi
palesarse, che xe stado tuta una serie di circostanze ma che insoma lui no
sa nudar.
"Remenghis - ghe fa Coglievina - adesso me disé un tanto, che no xe più i
omini per mainar un caìcio?" Ma che gnente de mal, che el se meti el
salvaomini, che el ghe calerà la biscaìna, che el vadi zò e che el lo speti
in acqua che lui vegnerà subito a darghe una man. Che el lo speti solo un
momento, per la formalità, perchè el Comandante devi esser l'ultimo a lassar
la barca.
- E i gaveva sì, salvaòmini?
- Quanti che i voleva, siora Nina, perchè massima parte dei marineri no se
lo gaveva gnanca messo, tanto vizin che i iera de tera. Ma ' sto Hubeny che
no: che el salvaomini xe fato de suro e che come pol un toco de suro tignir
suso un toco de omo come lu? Ungarese el iera.
Volé creder che el Comandante Coglievina ga comincià a rabiarse. Come che un
toco de suro pol tignir suso un toco de omo? E che alora come che la barca
che xe fata de fero pol star a gala? E che ancora de Marina el xe,
Comandante in Seconda! E che po' no xe el momento de far 'ste discussioni. E
che ga fato anche un fià de borin e che lu ga anche fredo. Ma gnente. Duro
'sto Hubeny, che lui no se buta, che morir per morir, lui more a bordo.
" Bon - ghe disi Coglievina, che no ghe piaseva far barufa - se nassi
qualcossa, me gaveré sula cossienza."
El ghe se senta vizin e - fredo che gaveva comincià a far - el se tira fora
dela maia la bandiera de guera e el se la meti sule spale. Iera una bela
bandiera granda, de laneta.
- Eh, una volta i le fazeva sempre de laneta le bandiere.
- E là sentai che i iera e i fumava el spagnoleto, el Comandante Coglievina
ga pensà de ciaparlo cole bone.
" Bon - el ghe disi - Hubeny, come che volé: speteremo. Ma féme almeno la
carità de meterve el salvaomini, perchè se la barca se ingavòna e la se
ribalta, mi no voio responsabilità."
Dacordo, che el se lo meti, ma che no el se movi de bordo. E i fumava 'sto
spagnoleto.
E dopo un poco el Comandante Coglievina se scassa come, e ghe disi: "
Hubeny, gavé sentì?" "Cossa?" Se el ga sentì come un sussuro a prora, che
sarìa meio che il vada a veder. No, che no el ga sentì. No fa gnente:
istesso che xe meio andar a veder.
- E cossa iera?
- Gnente no iera, siora Nina, lui lo ga lusingà cussì de vignir a prora. E
co' i xe a prora, che a prora i monitori no gaveva gnanche passamani, apena
che 'sto Hubeny se ga messo a vardar cossa che iera, el Comandante
Coglievina ga ciapà la rincorsa e zò con una piada nel culo lo ga smacado in
acqua. " Bon - el ghe ga zigà - adesso ti vederà, cicio de un ungarese, come
che un toco de suro tien suso un toco de mona!"
- Mama mia! el lo ga butado in acqua!
- Sicuro: col salvaomini, cossa ghe podeva nasser?
 Ma 'sto Hubeny taca a zigar per ungarese " Aiuto! Aiuto!"
E propio in quela se senti!: " Ah, qua sé? Vignimo subito! Vignimo subito!"
 E el fanal de una barca de recupero ilumina el Comandante Coglievina, in
pìe sula prora, tuto involtizà nela bandiera.
Siora Nina: semplici maritimi de Veglia che i iera, i se ga messo squasi a
pianzer a veder 'sto eroismo, come.
Volé creder? El Comandante Coglievina il lo ga messo su tuti i giornai, quei
ilustradi anche.
" Animoso attendeva la morte avvolto nell'Imperial Vessillo."
La medaia de Maria Teresa i ghe ga dado.
- E el povero Hubeny?
- Siora Nina: Hubeny, come penultimo che gaveva lassà la barca e
" solo su insistenza del di lui Comandante"
i ghe ga dà la Picola Medaglia. E, proteto che el iera, tempo dò mesi el
iera col Amiraglio Horthy , Primo Aiutante, sula Viribus Unitis. Quela che
xe andada a fondo in zinque minuti. Hubeny gnanca el salvaomini no xe rivado
a meterse e l'Amiraglio Horthy ga dovesto darghe un pugno nel muso e
strassinarlo per i cavei. Assai el lo protegeva.
Carpinteri&Faraguna
Yahoo! Gruppi - Sponsor
To unsubscribe from this group, send an email to:
histria-u...@yahoogroups.com
L'utilizzo, da parte tua, di Yahoo! Gruppi è soggetto alle Condizioni di
Utilizzo del Servizio Yahoo!
Yahoo! Gruppi - Sponsor
To unsubscribe from this group, send an email to:
histria-u...@yahoogroups.com
L'utilizzo, da parte tua, di Yahoo! Gruppi è soggetto alle Condizioni di
Utilizzo del Servizio Yahoo!
To unsubscribe from this group, send an email to:
histria-u...@yahoogroups.com
L'utilizzo, da parte tua, di Yahoo! Gruppi è soggetto alle Condizioni di
Utilizzo del Servizio Yahoo!